Mulțumesc @usembassybucharest pentru sprijinul prompt, astfel încât echipa mea împreună cu mine să putem călători la timp în Statele Unite pentru Turneul #MiamiOpen Tennis 2024 🎾🇺🇸, scrie Simona Halep pe pagina sa de Instagram.
La fel ca orice român, și Simona are și ea nevoie de viză ca să ajungă în SUA, acolo unde va participa la Openul de la Miami.
Și dacă tot a ajuns la ambasadă, sportiva s-a gândit să transmită un mesaj românilor:
"Dragii mei români, un pas însemnat pentru România este ocazia de aderare la Programul Visa Waiver (VWP), care necesită un procent mare de aprobare a vizelor. Peste 300.000 de români cu vize americane anterioare au puterea de a influența acest rezultat. Să profităm de acest moment până în 30 septembrie 2024.
Reînnoiți-vă viza pentru SUA — acum se poate reînnoi prin poștă, fără necesitatea unui interviu. Fiecare reînnoire aduce o contribuție semnificativă în aderarea la acest program, care facilitează călătoriile.
Împreună, putem trece acest prag.
Acțiunea voastră de azi facilitează călătoriile zilei de mâine".
Turneul de la Miami începe duminică 17 martie. Până atunci, Simona a postat câteva imagini cu ea de la antrenament și cu mesajul I love it